cyanic-selkie/wikianc huggingface dataset:
ত্রয়ী (যৌনক্রিয়া)
একটি ত্রয়ী গ্রুপ সেক্সের একটি ফর্ম, তবে কেবল তিন জন এতে জড়িত থাকে। এটি ব্যক্তিগত পর্যায়ে আরও ঘন ঘন ঘটতে পারে, যেমন তিন বন্ধুর মধ্যে স্বতঃস্ফূর্ত যৌন ক্রিয়াকলাপ, বা সম-মনা সুইঙ্গার সম্প্রদায়ের মধ্যে সাজানো বা একবারের অভিজ্ঞতা হিসাবে পরিকল্পনা করা; এবং খুব কমই বেনামী বা অপরিচিতজনের মধ্যে হয়, যেমন অর্গী অথবা সেক্স পার্টিতে হয়। সুইঙ্গিং দম্পতিদের মধ্যে এক দম্পতির একজন প্রায়শই চালিকা শক্তি হয় এবং অন্যজন নিস্কৃিয়-সমর্থনকারী হিসাবে থাকে।   কিছু দম্পতি একটি ত্রিভুজ প্রেমের বিকাশকে উপায় হিসাবে একটি ত্রয়ী ব্যবহার করে (মেনেজ এ ট্রয়স )।
একটি ত্রয়ী যৌন কল্পনার একটি সাধারণ উপাদান, এবং এটি সাধারণত পর্নোগ্রাফিতে চিত্রিত হয়।
প্রকারভেদ
ত্রয়ী জড়িত ব্যক্তিদের লিঙ্গ এবং যৌন দৃষ্টিভঙ্গির সংমিশ্রণ থাকতে পারে। প্রতিটি অংশগ্রহীতা যোনি, পায়ু বা ওরাল সেক্স বা পারস্পরিক হস্তমৈথুনের মতো এক বা উভয়ের সাথে যে কোনও ধরনের যৌন ক্রিয়ায় লিপ্ত হতে পারে। এক বা একাধিক অংশগ্রহণকারী হস্তমৈথুনের মতো অটোইরোটিক যৌন ক্রিয়ায় লিপ্ত হতে পারে, সম্ভবত অন্যান্য অংশগ্রহণকারীদের সাথে শারীরিক যোগাযোগ ছাড়াই। শারীরিক যোগাযোগ ব্যতীত কোনও তৃতীয় ব্যক্তির অংশগ্রহণ কোনও ত্রয়ী হয়ে থাকে কিনা এটি বিষয়গত সংজ্ঞাযুক্ত বিষয়। এই যেমন ফেটিশের সঙ্গে সম্পর্কযুক্ত হতে পারে অন্যের যৌনক্রিয়া দেখা বা বউয়ের যৌনক্রিয়া দেখা । লাকি পিয়েরি একটা অপভাষা যার অর্থ এমন একজন ব্যক্তি উভয় অংশীদারের মধ্যে অবস্থান নিয়ে ত্রয়ীকালে একসাথে গ্রহণকারী এবং প্রদানকারী সন্নিবেশমূলক পায়ূ এবং / অথবা যোনি সঙ্গম সম্পাদন করে।
একটি বিপরীতকামি লিঙ্গের ত্রয়ীতে দুজন পুরুষ এবং একজন মহিলা জড়িত থাকতে পারে, উদাহরণস্বরূপ, ডাবল অনুপ্রবেশে, বা দুটি মহিলা এবং একজন পুরুষ। উভকামী ত্রয়ীতে কোনও পুরুষ একজন পুরুষ এবং একজন মহিলার সাথে যৌনমিলন, কোন মহিলা একজন পুরুষ এবং একজন মহিলার সাথে যৌনমিলন করে বা তিনজনই একে অপরের সাথে সহবাস করতে পারে। একটি সমকামী ত্রয়ীতে তিনজন পুরুষ বা তিনজন মহিলা জড়িত থাকতে পারে। অন্যান্য সম্ভাবনাও সম্ভব, যেমন একজন ব্যক্তি দু'জন মহিলার সাথে যৌন মিলন করে যারা একে অপরের সাথে সহবাস করছে।
মিডিয়া
ত্রয়ী দৃশ্যে সংবলিত বিভিন্ন চলচ্চিত্রের মধ্যে আছে:
সের্হিও আগুয়েরো
ইন্ডিপেন্ডিয়েন্তে
৯ বছর বয়সে আগুয়েরো ইন্দিপেন্দিয়েন্তে’র যুব প্রকল্পে যোগদান করেন। ২০০৩ সালের ৫ জুলাই, মাত্র ১৫ বছর এবং ৩৫ দিন বয়সে আর্জেন্টাইন লিগের প্রথম বিভাগের ইতিহাসে সর্বকনিষ্ঠ খেলোয়াড় তার অভিষেক হয়। আগের রেকর্ডটি ছিল দিয়েগো মারাদোনার। এরপর অনেক দিন যাবত্‍ তাকে আর মাঠে নামতে দেখা যায়নি। সাত মাস পর, ২০০৪ কোপা লিবেরতাদোরেস-এর গ্রুপ পর্বের খেলায় প্যারাগুয়ের ক্লাব সিনসিআনোর বিপক্ষে আগুয়েরো প্রথম দলে জায়গা পান। খেলায় ইন্দিপেন্দিয়েন্তে ৪–২ ব্যবধানে জয় লাভ করে। এক মাস পর, ইকুয়েডরের ক্লাব এল ন্যাসিওনালের বিপক্ষে কোপা লিবেরতাদোরেসের খেলায় আবারও মাঠে নামেন তিনি। ২০০৪ সালের ১৯ জুন, তরেনো ক্লাউসুরাতে রাফায়েলার বিপক্ষে ইন্দিপেন্দিয়েন্তের হয়ে তিনি সম্পূর্ণ ৯০ মিনিট খেলেন। ২০০৪ সালের ২৬ নভেম্বর, ইন্ডিপেন্ডিয়েন্তের হয়ে আগুয়েরো তার প্রথম গোল করেন। এস্তুদিয়ান্তেসের বিপক্ষে খেলার ২২তম মিনিটে পেনাল্টি এরিয়ার বাহিরে থেকে গোলটি করেন তিনি। খেলাটি শেষ হয় ২–২ সমতায়। ২০০৫ ফিফা অনূর্ধ্ব-২০ বিশ্বকাপের জন্য আজেন্টিনা অনূর্ধ্ব ২০ দলে তিনি ডাক পান। আর্জেন্টিনা এই শিরোপা জেতে। আগুয়েরো ক্লাবের নিয়মিত খেলোয়াড়ে পরিনত হন। ২০০৫–০৬ মৌসুমে তিনি ৩৬টি খেলায় মাঠে নামেন এবং ১৮টি গোল করেন। সাসপেনশনের কারনে তিনি দুইটি খেলায় নামতে পারেননি। ১১ সেপ্টেম্বর, রেসিং-এর বিপক্ষে খেলায় মাঠের অর্ধেকেরও বেশি পরিমান বল কাটিয়ে বাম পায়ের শটে তিনি দলের হয়ে খেলার চতুর্থ গোলটি করেন। খেলাটিতে ইন্দিপেন্দিয়েন্তে ৪–০ ব্যবধানে জয় লাভ করে।
২০০৬–০৭ মৌসুম
২০০৬ সালের মে মাসে, প্রায় ২৩ মিলিয়ন ইউরোর বিনিময়ে স্পেনীয় ক্লাব আতলেতিকো মাদ্রিদে যোগ দেন আগুয়েরো। ২০০৬ সালের ১৭ সেপ্টেম্বর, অ্যাথলেতিক বিলবাও এর বিপক্ষে লা লিগায় আগুয়েরো তার প্রথম গোল করেন। খেলায় আতলেতিকো মাদ্রিদ ৪–১ ব্যবধানে জয় লাভ করে। ১৪ অক্টোবর, হুয়েলভার বিপক্ষে তিনি হাত দিয়ে গোল করে বিতর্কের সৃষ্টি করেন। আতলেতিকো মাদ্রিদের হয়ে সব ধরনের প্রতিযোগিতায় ৭ গোল নিয়ে মৌসুম শেষ করেন আগুয়েরো।
২০০৭–০৮ মৌসুম
thumb|right|upright=0.5|আতলেতিকো মাদ্রিদে অ্যগুয়েরো ২০০৭ সালের গ্রীষ্মে ফের্নান্দো তোরেসের প্রস্থানের পর তিনি দলের নিয়মিত খেলোয়াড়ে পরিণত হন এবং মাত্র ১৯ বছর বয়সেই তিনি দলের সবচেয়ে গুরুত্বপূর্ণ খেলোয়াড়ে পরিণত হন। ২০০৭–০৮ মৌসুমে তিনি ১৯ গোল নিয়ে লা লিগার তৃতীয় সর্বোচ্চ গোলদাতা হিসেবে মৌসুম শেষ করেন এবং ত্রফিও আলফ্রেদো দি স্তিফানো পুরস্কারে রানার-আপ হন।
২০০৮ সালের মার্চে, বার্সেলোনার বিপক্ষে আতলেতিকো মাদ্রিদ ৪–২ ব্যবধানে জয় লাভ করে। খেলায় আগুয়েরো জোড়া গোল করেন, একটি গোলে সহায়তা করেন এবং একটি পেনাল্টি জেতেন। খেলায় তাকে ম্যান অব দ্য ম্যাচ নির্বাচিত করা হয়। এছাড়া তিনি রিয়াল মাদ্রিদ, ভালেনসিয়া, সেভিয়া এবং ভিয়ারিয়ালের বিপক্ষেও গুরুত্বপূর্ণ গোল করেন। আতলেতিকো মাদ্রিদ লা লিগায় চতুর্থ স্থানে থেকে মৌসুম শেষ করে এবং দশ বছরেরও বেশি সময় পর চ্যাম্পিয়নস লিগে অংশগ্রহণ করার যোগ্যতা অর্জন করে। মৌসুমে সব ধরনের প্রতিযোগিতায় আগুয়েরো ২৭টি গোল করেন।
২০০৮–০৯ মৌসুম
এই মৌসুমে আতলেতিকো মাদ্রিদে যোগ দেন উরুগুয়ের স্ট্রাইকার দিয়েগো ফরলান। ফলে দলের আক্রমনভাগ সজ্জিত হয় আগুয়েরো এবং ফরলানকে নিয়ে। ২০০৮–০৯ মৌসুমেও আগুয়েরো নিজেকে দলের নিয়মিত গোলদাতা হিসেবে পরিচয় করিয়ে দেন। ২০০৮ সালের ১৬ সেপ্টেম্বর, তিনি চ্যাম্পিয়নস লিগে পিএসভি এর বিপক্ষে তার প্রথম গোল করেন। খেলায় আতলেতিকো মাদ্রিদ ৩–০ ব্যবধানে জয় লাভ করে এবং দ্বিতীয় পর্বে নিজেদের স্থান নিশ্চিত করে।
২০০৯ সালের মার্চে, বার্সেলোনার বিপক্ষে আগুয়েরো এবং ফরলান উভয়েই জোড়া গোল করেন। খেলায় আতলেতিকো মাদ্রিদ ৪–৩ ব্যবধানে জয় লাভ করে। মৌসুমে লা লিগায় তিনি ১৭ গোল করেন এবং পিচিচি ট্রফির দশজন দাবিদারের মধ্যে তিনিও ছিলেন, যা তার ক্লাব সতীর্থ ফরলান জেতেন। লা লিগায় চতুর্থ স্থানে থেকে মৌসুম শেষ করে আতলেতিকো মাদ্রিদ।
২০০৯–১০ মৌসুম
বেশি গোল করতে না পারলেও, আগুয়েরোর এই মৌসুম মোটামুটি ভালভাবেই কাটে। এটি ছিল এক দশকেরও বেশি সময়ের মধ্য আতলেতিকো মাদ্রিদের সেরা মৌসুম। ২০০৯ সালের ৩ নভেম্বর, চেলসির বিপক্ষে তিনি জোড়া গোল করেন। খেলাটি ২–২ সমতায় শেষ হয়। অ্যাটলেটিকো প্রতিযোগিতার প্রথম পর্ব থেকে বিদায় নিলেও, তারা উয়েফা ইউরোপা লিগে স্থান করে নেয় এবং ফাইনালে পৌছায়। ফুলহ্যামের বিপক্ষে খেলাটি ১–১ সমতায় শেষ হলে, অতিরিক্ত সময়ে ফরলানের গোলে ২–১ ব্যবধানে জয় পায় অ্যাটলেটিকো। প্রথম গোলটিও করেন ফরলান এবং উভয় গোলেই সহায়তা করেন আগুয়েরো। এছাড়া তিনি দলকে কোপা দেল রে’র ফাইনালে পৌছাতেও সাহায্য করেন, যদিও ১৯ মে ক্যাম্প ন্যুতে ফাইনালে সেভিয়ার বিপক্ষে হেরে শিরোপা হাতাছাড়া হয় তাদের।
২০১০ সালের ২৭ আগস্ট, ইন্টার মিলানের বিপক্ষে ইউরোপীয়ান সুপার কাপের ফাইনালে ২–০ ব্যবধানে জয় লাভ করে আতলেতিকো। আগুয়েরো একটি গোল করেন এবং একটি গোলে সহায়তা করেন। ২০১১ সালের ৪ জানুয়ারি, আতলেতিকো মাদ্রিদের দাপ্তরিক ওয়েবসাইটে ক্লাবের সাথে আগুয়েরোর নতুন চুক্তি নিশ্চিত করা হয়, যার মেয়াদ ছিল ২০১৪ সাল পর্যন্ত। এর পরের দিনই তাকে দলের সহ-অধিনায়কের দায়িত্ব দেওয়া হয়।
২০১০–১১ মৌসুম
thumb|upright=1.0|[[লা লিগা|লা লিগায় রিয়াল মাদ্রিদের বিপক্ষে খেলায় আগুয়েরো।]] ২০১০–১১ মৌসুম আতলেতিকোতে আগুয়েরোর সবচেয়ে সফল মৌসুম ছিল। এই মৌসুমে লিগে তিনি ২০ গোল করেন। ২০১১ সালের মার্চ থেকে মে পর্যন্ত টানা ৭টি লিগের খেলায় তিনি গোল করেন। যা ঐ মৌসুমে ইউরোপের কোন লিগের খেলোয়াড়ই করতে পারেননি। ২১ মে মায়োর্কার বিপক্ষে হ্যাট্রিক করেন আগুয়েরো এবং দলকে ৪–৩ ব্যবধানের জয় এনে দেন। এটি ছিল তার ক্যারিয়ারের প্রথম হ্যাট্রিক এবং হ্যাট্রিকের দ্বিতীয় গোলটি ছিল আতলেতিকোর হয়ে তার ১০০তম গোল।
২০১১ সালের ২৩ মে, আগুয়েরো তার অফিসিয়াল ওয়েবসাইটে প্রকাশ করেন যে তিনি আতলেতিকো থেকে চলে যেতে চান। ইএসপিএনকে দেওয়া এক সাক্ষাত্‍কারে আগুয়েরো বলেন যে তিনি আর আতলেতিকোতে ফিরবেন না। ঐ দিনই আগুয়েরো অফিসিয়ালভাবে ম্যানচেস্টার সিটির খেলোয়াড়ে পরিণত হন। তার স্থানান্তর ফী প্রকাশ না করা হলেও তা প্রায় ৩৮ মিলিয়ন পাউন্ডের কাছাকাছি ছিল। আগুয়েরোর প্রস্থানের পর তার স্থান পূরণের জন্য ৪৫ মিলিয়ন ইউরোর বিনিময়ে রাদামেল ফ্যালকাওকে ক্রয় করে আতলেতিকো মাদ্রিদ।
২০১১–১২ মৌসুম
২০১১ সালের ২৮ জুলাই, ম্যানচেস্টার সিটি আগুয়েরোর পাঁচ বছরের চুক্তি নিশ্চিত করে। তার স্থানান্তরণ ফী ছিল প্রায় £৩৮ মিলিয়ন (€৪৫ মিলিয়ন)।  সিটিতে তাকে ১৬ নম্বর শার্ট দেওয়া হয় এবং শার্টে তার নাম লেখা হয় “Kun Agüero”।
২০১১ সালের ১৫ আগস্ট, সোয়ানসি সিটির বিপক্ষে ম্যানচেস্টার সিটির হয়ে আগুয়েরোর অভিষেক হয়। খেলার ৬৯তম মিনিটে তিনি বদলি হিসেবে নামেন এবং নয় মিনিটের মধ্যেই একটি গোল করেন। এরপর ইনজুরি সময়ে প্রায় ৩০ গজ দূর থেকে নেওয়া শটে তিনি আরো একটি গোল করেন। খেলায় ম্যানচেস্টার সিটি ৪–০ ব্যবধানে জয় লাভ করে। অনেক ফুটবল সাংবাদিকের মতে তার ৩০ মিনিটের এই অভিষেক ছিল ইংরেজ ফুটবলে সেরা অভিষেকগুলোর একটি।
২৮ আগস্ট, টটেনহ্যাম হটস্পারের বিপক্ষে আগুয়েরো তার তৃতীয় লিগ গোল করেন। খেলায় সিটি ৫–১ ব্যবধানে জয় লাভ করে। ১০ সেপ্টেম্বর, উইগান অ্যাথলেটিকের বিপক্ষে সিটির হয়ে আগুয়েরো তার প্রথম হ্যাট্রিক করেন এবং দলকে ৩–০ ব্যবধানের জয় এনে দেন। ১৮ সেপ্টেম্বর, ফুলহ্যামের বিপক্ষে তিনি জোড়া গোল করেন, কিন্তু খেলাটি ২–২ সমতায় শেষ হয়। ১ অক্টোবর, ব্ল্যাকবার্ন রোভার্সের বিপক্ষে খেলার ২৯তম মিনিটে ইনজুরি আক্রান্ত হয়ে আগুয়েরোকে মাঠ ছাড়তে হয়।
ইনজুরি সারিয়ে ১৮ অক্টোবর চ্যাম্পিয়নস লিগে ভিয়ারিয়ালের বিপক্ষে খেলার ৬২তম মিনিটে দি জং এর বদলি হিসেবে নামেন এবং ৯৩ মিনিটে দলের হয়ে জয়সূচক গোল করেন আগুয়েরো। ২৩ অক্টোবর আগুয়েরো ম্যানচেস্টার ডার্বিতে অংশগ্রহণ করেন এবং খেলার ৬৯তম মিনিটে একটি গোল করেন। খেলায় সিটি ম্যানচেস্টার ইউনাইটেডকে ৬–১ ব্যবধানে বিধ্বস্ত করে। ১ নভেম্বর, ফিফা ব্যালোন দি’অরের সংক্ষিপ্ত তালিকায় আগুয়েরোর নামও ঘোষণা করা হয়।
এমিরেট্‌স স্টেডিয়ামে আর্সেনালের বিপক্ষে খেলায় লিগ কাপে আগুয়েরোর অভিষেক হয়। খেলার ৮৩তম মিনিটে তিনি একটি গোল করেন। ২১ ডিসেম্বর, স্টোক সিটির বিপক্ষে তিনি জোড়া গোল করেন এবং দলকে ৩–০ ব্যবধানের জয় এনে দেন। ২০১২ সালের ৩ জানুয়ারি, লিভারপুলের বিপক্ষে তিনি খেলার প্রথম গোলটি করেন এবং দলকে ৩–০ ব্যবধানের জয় এনে দেন। ১৬ ফেব্রুয়ারি, ইউরোপা লিগে পোর্তোর বিপক্ষে রাউন্ড অব ৩২ এর ১ম লেগের খেলায় ৭৮তম মিনিটে মারিও বালোতেল্লির বদলি হিসেবে মাঠে নামেন আগুয়েরো। ৮৫তম মিনিটে তিনি সিটির হয়ে জয়সূচক গোল করেন। এটি ছিল ইউরোপা লিগে তার প্রথম গোল। ২২ ফেব্রুয়ারি, দ্বিতীয় লেগে খেলা শুরুর মাত্র ১৯ সেকেন্ডের মধ্যে গোল করেন আগুয়েরো। খেলায় সিটি ৪–০ ব্যবধানে জয় লাভ করে। ২৫ ফেব্রুয়ারি, ব্ল্যাকবার্ন রোভার্সের বিপক্ষে সিটির ৩–০ ব্যবধানে জয়ের খেলায় আগুয়েরো লিগে তার ১৬তম গোল করেন। ১৫ মার্চ, ইউরোপা লিগে রাউন্ড অব ১৬ এর দ্বিতীয় লেগের খেলায় স্পোর্তিং ক্লাব দু পর্তুগালের বিপক্ষে জোড়া গোল করে দলকে ৩–২ ব্যবধানে জয় এনে দেন আগুয়েরো। কিন্তু দুই লেগ মিলিয়ে মোট গোলে ৩–৩ সমতা থাকলেও এওয়ে গোলে এগিয়ে থাকার কারনে কোয়ার্টার ফাইনালের টিকিট পায় স্পোর্তিং ক্লাব। ২১ মার্চ, চেলসির বিপক্ষে লিগে নিজের ১৭তম গোল করেন আগুয়েরো। খেলায় সিটি ২–১ ব্যবধানে জয় পায়। ২৯ মার্চ, পায়ের সমস্যার কারনে আগুয়েরোকে ১০ থেকে ১৫ দিনের জন্য মাঠের বাহিরে থাকতে হয়।
১১ এপ্রিল, ওয়েস্ট ব্রমউইচের বিপক্ষে আগুয়েরো জোড়া গোল করেন এবং দেভিদ সিলভা ও কার্লোস তেবেসের গোলে সহায়তা করেন। খেলায় সিটি ৪–০ ব্যবধানে জয় লাভ করে। ১৪ এপ্রিল, নরউইচ সিটির বিপক্ষে তিনি পুনরায় জোড়া গোল করেন। খেলায় ম্যানচেস্টার সিটি ৬–১ ব্যবধানে জয় লাভ করে এবং লিগে আগুয়েরোর মোট গোল সংখ্যা হয় ২১। পরের খেলায় উল্ভারহ্যাম্পটন ওয়ান্ডারার্সের বিপক্ষে তিনি একটি গোল করেন এবং দলকে ২–০ ব্যবধানে জয় এনে দেন। ৪ মে, আগুয়েরোকে ম্যানচেস্টার সিটির বর্ষসেরা খেলোয়াড় নির্বাচিত করা হয় এবং নরউইচের বিপক্ষে তার করা প্রথম গোলটি মৌসুমের সেরা গোল নির্বাচিত হয়।
মৌসুমের শেষ খেলা: ম্যানচেস্টার সিটি ৩–২ কিউপিআর
thumb|left|220px|আগুয়েরো এবং সামির নাসরি [[প্রিমিয়ার লিগ শিরোপা নিয়ে বিজয় উদ্‌যাপন করছেন।]] টানা পাঁচ খেলায় জয় লাভের ফলে সিটির আট পয়েন্টের ঘাটতি পূরণ হয়। ফলে সিটি এবং ইউনাইটেডের পয়েন্ট সমান হলেও, গোল ব্যবধানে এগিয়ে থাকায় পয়েন্ট টেবিলে শীর্ষস্থানে ছিল সিটি। এমন অবস্থায় লিগের শেষ খেলায় সিটি মুখোমুখি হয় অবনমন শঙ্কায় থাকা কুইন্স পার্ক রেঞ্জার্সের। সিটির প্রয়োজন ছিল ইউনাইটেডের সমান বা তার চেয়ে ভাল ফলাফল। খেলায় ৩৯তম মিনিটে পাবলো জাবালেতা গোল করে সিটিকে ১–০ ব্যবধানে এগিয়ে নিয়ে যান। অন্যদিকে ইউনাইটেড বনাম সান্ডারল্যান্ডের খেলায় ২০তম মিনিটে ওয়েইন রুনির গোলে এগিয়ে যায় ইউনাইটেড এবং খেলার প্রথমার্ধ ১–০ তেই শেষ হয়। কিন্তু এদিকে কুইন্স পার্ক খেলার ৪৮তম মিনিটে গোল করে সমতায় ফেরে। এর কিছুক্ষন পরই কুইন্স পার্কের জোয়ি বার্টনকে লাল কার্ড দেখে মাঠ ছাড়তে হয়। তা সত্ত্বেও খেলার ৬৬তম মিনিটে জেইমি ম্যাকির গোলে ২–১ ব্যবধানে এগিয়ে যায় কুইন্স পার্ক। ফলে সিটির শিরোপা স্বপ্ন হ্রাস পেতে শুরু করে এবং কুইন্স পার্ক রক্ষনশীল কায়দায় খেলতে শুরু করে। ম্যানেজার রবের্তো মানচিনি গোলের আশায় স্ট্রাইকার মারিও বালোতেল্লি এবং এডিন ডেকোকে মাঠে নামান। খেলার ৯০মিনিট শেষ হলে পাঁচ মিনিটের ইনজুরি সময় দেওয়া হয় এবং সিটির দুই গোলের সম্ভাবনা প্রায় শূন্যের কোঠায় নেমে আসে। ৯১তম মিনিটে দাভিদ সিলভার কর্ণার থেকে গোল করেন ডেকো। ফলে একটি ক্ষীণ আশার সৃষ্টি হয়। ৯৪তম মিনিটে গোলপোস্টের ৩৫গজ দূর থেকে আগুয়েরো কুইন্স পার্কের পেনাল্টি বক্সের বাহিরে থাকা বালোতেল্লিকে পাস দেন এবং পেনাল্টি বক্সের দিকে নিজের দৌড় অব্যহত রাখেন। বালোতেল্লি পুনরায় আগুয়েরোকে পাস দেন এবং আগুয়েরো দুজন ডিফেন্ডারকে কাটিয়ে দূর্দান্ত গোল করেন এবং সিটির প্রিমিয়ার লিগ শিরোপা জয় নিশ্চিত করেন। আগুয়েরোর গোল এতিহাদ স্টেডিয়ামে প্রবল উত্তেজনার সৃষ্টি করে। গোল উদ্‌যাপনের সময় তার সতীর্থরা তাকে মাটিতে টেনে নেয়। তার সতীর্থ ভিনসেন্ট কোম্পানি পরবর্তীতে বলেন যে আগুয়েরো তখন কাঁদছিলেন। ম্যানচেস্টার সিটি প্যারেডে, আগুয়েরোকে গোল উদ্‌যাপনের সময় তিনি কেঁদেছিলেন কিনা জিজ্ঞেস করা হলে তিনি বলেন, “হ্যাঁ, সামান্য একটু”।
২০১২–১৩ মৌসুম
আগুয়েরো ২০১২–১৩ মৌসুম শুরু করেন ২০১২ এফএ কমিউনিটি শিল্ডে চেলসির বিপক্ষে খেলার মাধ্যমে, যেখানে সিটি ৩–২ গোলের ব্যবধানে জয় লাভ করে। সাউদ্যাম্পটনের বিপক্ষে ম্যানচেস্টার সিটির প্রথম লিগ খেলার ১৩তম মিনিটে হাঁটুর ইনজুরিতে আক্রান্ত হওয়ার কারণে আগুয়েরোকে স্ট্রেচারে করে নিয়ে যাওয়া হয়। ইনজুরি থেকে ফিরে আর্সেনালের বিপক্ষে প্রথম মাঠে নামেন আগুয়েরো। ২৯ সেপ্টেম্বর, ফুলহ্যামের বিপক্ষে আগুয়েরো মৌসুমে তার প্রথম গোল করেন। খেলায় ম্যানচেস্টার সিটি ১–২ ব্যবধানে জয় লাভ করে। ৬ অক্টোবর, সান্ডারল্যান্ডের বিপক্ষে সিটির ৩–০ ব্যবধানে জয়ের খেলায়ও তিনি একটি গোল করেন। এরপর তিনি গোল করেন ১১ নভেম্বর টটেনহামের বিপক্ষে সিটির ২–১ গোলে জয়ের খেলায়। পরের সপ্তাহে অ্যাস্টন ভিলার বিপক্ষে তিনি জোড়া গোল করেন, খেলায় সিটি ৫–০ গোলের ব্যবধানে জয় লাভ করে। এছাড়া আগুয়েরো ঘরের মাঠে চ্যাম্পিয়নস লিগের খেলায় আয়াক্স এবং রিয়াল মাদ্রিদের বিপক্ষেও গোল করেন।  এরপর তিনি গোল করেন ১৫ ডিসেম্বর নিউকাসল ইউনাইটেডের বিপক্ষে, খেলায় সিটি ৩–১ গোলের ব্যবধানে জয় লাভ করে। ২৯ ডিসেম্বর, নরউইচের বিপক্ষে সিটির ৪–৩ গোলে জয়ের খেলায়ও তিনি গোল করেন। ২০১৩ সালের ২ জানুয়ারি, স্টোক সিটির বিপক্ষে পেনাল্টি থেকে একটি গোল দেওয়ার পর খেলার ৭৩তম মিনিটে হ্যামস্ট্রিং ইনজুরিতে আক্রান্ত হন আগুয়েরো।
৮ এপ্রিল, ম্যানচেস্টার ডার্বিতে খেলার ৭১তম মিনিটে সামির নাসরির বদলি হিসেবে নামেন আগুয়েরো। ৭৮তম মিনিটে তার একমাত্র গোলেই জয়ের দেখা পায় ম্যানচেস্টার সিটি। ১৪ এপ্রিল, চেলসির বিপক্ষে এফএ কাপের সেমিফাইনালে হেডে গোল করে দলকে ফাইনালে পৌছাতে সাহায্য করেন আগুয়েরো। খেলার ৮২তম মিনিটে তিনি ডেভিড লুইজকে দুই পায়ে অত্যন্ত বাজেভাবে ট্যাকল করেন, এর আগে অবশ্য লুইজও তাকে ট্যাকল করেছিলেন। এই ঘটনা সত্ত্বেও তাকে লাল কার্ড দেখানো হয়নি। বরং এফএ ঘোষণা করে যে আগুয়েরোকে কোনো প্রকার শাস্তি প্রদান করা হবেনা, যেহেতু রেফারি ক্রিস ফয় ঘটনাটির অন্তত কোনো অংশ প্রত্যক্ষ করেছেন এবং সে অনুযায়ী খেলা চলাকালে তার দায়িত্বও পালন করেছেন। তবে অনেকেই এই সিদ্ধান্ত মেনে নিতে পারেননি এবং তারা মনে করেন যে এফএ এক্ষেত্রে ব্যর্থ হয়েছে। ১৭ এপ্রিল আগুয়েরো প্রকাশ করেন যে তিনি লুইজের কাছে তার ঐ কাজের জন্য ক্ষমা চেয়েছেন।
১৭ এপ্রিল, উইগানের বিপক্ষে খেলার সময় হ্যামস্ট্রিং-এ টান অনুভব করেন আগুয়েরো, ফলে প্রথমার্ধ্ব শেষে তাকে উঠিয়ে নেওয়া হয়। ২১ এপ্রিল, টটেনহামের বিপক্ষে সিটি ১–৩ গোলের ব্যবধানে পরাজিত হয়, সে খেলায় তিনি অব্যবহৃত বদলি খেলোয়াড় হিসেবে ছিলেন। আগুয়েরো মৌসুমে তার শেষ গোল করেন রিডিং-এর বিপক্ষে, সে খেলায় ম্যানচেস্টার সিটি ০–২ গোলের ব্যবধানে জয় লাভ করে।
ইংরেজ সংবাদ মাধ্যম দাবী করে যে গ্রীষ্মকালীন স্থানান্তর মৌসুমে স্পেনীয় ফুটবল ক্লাব রিয়াল মাদ্রিদের মূল লক্ষ্য ছিলেন আগুয়েরো।  কিন্তু আগুয়েরো বলেন যে, “আমি সিটিতে খুবই সুখী এবং আমি এখানে অনেক প্রশংসা ও ভালোবাসা পেয়ে থাকি যা আমার কাছে অনেক কিছু।” ম্যানচেস্টার সিটির প্রধান নির্বাহী ফেরান সরিয়ানো স্থানান্তরের পরিকল্পনা অস্বীকার করেন এবং বলেন যে আগুয়েরো সিটিতেই থাকবেন।  কিন্তু আর্জেন্টিনীয় কিংবদন্তি দিয়েগো মারাদোনা তাকে রিয়াল মাদ্রিদে যোগ দেওয়ার জন্য উত্‍সাহিত করেন। কারণ, তিনি মনে করেন আগুয়েরোর উপস্থিতিতে ক্রিস্তিয়ানো রোনালদো আরও বেশি কিছু করতে পারবেন। ২০১৩ সালের ২৫ মে, আগুয়েরো ম্যানচেস্টার সিটির সাথে তার চুক্তির মেয়াদ আরও এক বছর বাড়িয়ে নেন (২০১৭ সাল পর্যন্ত)।  ২০১৩ সালের ২৮ মে, আগুয়েরো ম্যানচেস্টার সিটির কাছে তার প্রতিশ্রুতির কথা বিবৃত করে বলেন, “আমি ম্যানচেস্টার সিটির কাছে প্রতিজ্ঞাবদ্ধ, এটি একটি মহান ক্লাব।”
২০১৩–১৪ মৌসুম
হাঁটুর ইনজুরির কারণে ক্লাবের হয়ে প্রাক-মৌসুমের কোনো খেলাতেই মাঠে নামতে পারেননি আগুয়েরো। ইনজুরি থেকে ফিরে মৌসুমের প্রথম খেলায় নিউকাসলের বিপক্ষে তিনি একটি গোল করেন। খেলায় ম্যানচেস্টার সিটি ৪–০ গোলের ব্যবধানে জয় লাভ করে। ম্যানচেস্টার ডার্বিতে ম্যানচেস্টার ইউনাইটেডের বিপক্ষে তিনি জোড়া গোল করেন এবং দলকে ৪–১ গোলের ব্যবধানে জয় এনে দেন। এভারটনের বিপক্ষে খেলায় তিনি একটি গোল করেন এবং দলকে ৩–১ গোলের ব্যবধানে জয় এনে দেন। ১৯ অক্টোবর, ওয়েস্ট হ্যামের বিপক্ষে তিনি ম্যান অফ দ্য ম্যাচ নির্বাচিত হন। খেলায় তিনি জোড়া গোল করেন এবং দাভিদ সিলভার গোলে সহায়তা করেন এবং সিটিকে ৩–১ গোলের ব্যবধানে জয় এনে দেন। ২৩ অক্টোবর, চ্যাম্পিয়নস লিগে সিএসকেএ মস্কোর বিপক্ষেও তিনি জোড়া গোল করেন। খেলায় ম্যানচেস্টার সিটি ২–১ গোলের ব্যবধানে জয় লাভ করে। ২৭ অক্টোবর, তিনি চেলসির বিপক্ষে গোল করেন, অবশ্য খেলায় ম্যানচেস্টার সিটি ২–১ গোলের ব্যবধানে পরাজিত হয়। এই প্রথমবারের মত প্রিমিয়ার লিগের কোন খেলায় আগুয়েরো গোল করার পরও ম্যানচেস্টার সিটি পরাজিত হয়। ২ নভেম্বর, নরউইচের বিপক্ষে তিনি একটি গোল করেন। খেলায় ম্যানচেস্টার সিটি ৭–০ গোলের বড় ব্যবধানে জয় লাভ করে। ৫ নভেম্বর, চ্যাম্পিয়নস লিগে সিএসকেএ মস্কোর বিপক্ষে আগুয়েরো জোড়া গোল করেন এবং আলভারে নেগ্রেদোর একটি গোলে সহয়তা করেন। খেলায় সিটি ৫–২ গোলের ব্যবধানে জয় লাভ করে। ১৪ ডিসেম্বর, আর্সেনালের বিপক্ষে সিটির ৬–৩ গোলে জয়ের খেলায় আগুয়েরো পায়ের ইনজুরিতে আক্রান্ত হন। এবং ধারণা করা হয় যে তাকে এক মাস মাঠের বাহিরে থাকতে হবে। ২০১৪ সালের ১৫ ডিসেম্বর, ইনজুরি থেকে ফিরে এফএ কাপের খেলায় ব্ল্যাকবার্ন রোভার্সের বিপক্ষে বদলি হিসেবে মাঠে নামেন আগুয়েরো। খেলার ৭২তম মিনিটে মাঠে নেমে ৭৩তম মিনিটেই একটি গোল করেন তিনি।
২০১৪ সালের ২৫ জানুয়ারী, ওয়াটফোর্ডের বিপক্ষে এফএ কাপের খেলায় আগুয়েরো হ্যাট্রিক করেন, এবং সিটিকে ৪–২ গোলের জয় এনে দেন। এটি তার ২০১৪ সালের প্রথম হ্যাট্রিক। ২৯ জানুয়ারী, টটেনহাম হটস্পারের বিপক্ষে খেলায় আগুয়েরো পুনরায় হ্যামস্ট্রিং ইনজুরিতে আক্রান্ত হন। এই ইনজুরি তাকে এক মাস মাঠের বাহিরে রাখবে বলে ধারণা করা হয়।
আন্তর্জাতিক কর্মজীবন
আর্জেন্টিনার সিনিয়র দলের হয়ে আগুয়েরোর অভিষেক হয় ২০০৬ সালের ৩ সেপ্টেম্বর ব্রাজিলের বিপক্ষে একটি প্রীতি খেলায়। একজন টিনএজার হিসেবে তিনি আর্জেন্টিনার হয়ে ফিফা যুব চ্যাম্পিয়নশিপগুলোতেও অংশগ্রহণ করেন। লিওনেল মেসি এবং ফেরন্যান্দো গ্যাগোর সাথে তিনি ২০০৫ ফিফা যুব চ্যাম্পিয়নশিপ জিতেন। এছাড়া ২০০৮ গ্রীষ্মকালীন অলিম্পিকেও তারা বিজয়ী হয়।
২০০৪ দক্ষিণ আমেরিকান অনূর্ধ্ব ১৬ চ্যাম্পিয়নশিপ
২০০৪ দক্ষিণ আমেরিকান অনূর্ধ্ব ১৬ চ্যাম্পিয়নশিপে অংশগ্রহণ করার জন্য আর্জেন্টিনা অনূর্ধ্ব ১৭ দলে ডাক পান আগুয়েরো। গ্রুপ পর্বের সবকয়টি খেলায়ই তিনি মাঠে নামেন। যুক্তরাষ্ট্র (২–১) এবং ইকুয়েডরের (২–১) বিপক্ষে খেলায় তিনি গোল করেন। কোয়ার্টার ফাইনালে পেরুর বিপক্ষে আর্জেন্টিনার হয়ে একমাত্র গোলটি করেন আগুয়েরো। কিন্তু সেমি ফাইনালে কলম্বিয়ার বিপক্ষে ২–০ ব্যবধানে হেরে আর্জেন্টিনাকে প্রতিযোগিতা থেকে বিদায় নিতে হয়।
২০০৭ ফিফা অনূর্ধ্ব-২০ বিশ্বকাপ
কানাডায় অনুষ্ঠিত ২০০৭ ফিফা অনূর্ধ্ব-২০ বিশ্বকাপের জন্য ঘোষিত আর্জেন্টিনা দলে জায়গা পান আগুয়েরো। গ্রুপ পর্বের দ্বিতীয় খেলায় পানামার বিপক্ষে তিনি জোড়া গোল করেন এবং তিনটি গোলে সহায়তা করেন। তৃতীয় খেলায় উত্তর কোরিয়ার বিপক্ষে তিনি ফ্রি কিক থেকে একটি গোল করেন। রাউন্ড অব ১৬ এর খেলায় পোল্যান্ডের বিপক্ষে তিনি জোড়া গোল করেন এবং দলকে ৩–১ ব্যাবধানের জয় এনে দেন। আর্জেন্টিনা কোয়ার্টার ফাইনালে মেক্সিকো এবং সেমি ফাইনালে চিলিকে হারায়। ফাইনালে আর্জেন্টিনা মুখোমুখি হয় চেক রিপাবলিকের, যাদের সাথে গ্রুপ পর্বে তারা ০–০ গোলে ড্র করেছিল। আগুয়েরো খেলায় অধিনায়কের দায়িত্ব পালন করেন। খেলার ৬২তম মিনিটে আর্জেন্টিনার হয়ে সমতাসূচক গোল করেন আগুয়েরো। ৮৬তম মিনিটে জারাতের গোলে ২–১ ব্যবধানে জয় লাভ করে আর্জেন্টিনা। প্রতিযোগিতায় ৭ খেলায় ৬ গোল করে গোল্ডেন বুট জিতেন আগুয়েরো এবং প্রতিযোগিতার সেরা খেলোয়াড় হিসেবে গোল্ডেন বলের পুরস্কারও জিতেন তিনি।
২০০৮ গ্রীষ্মকালীন অলিম্পিক
২০০৮ গ্রীষ্মকালীন অলিম্পিকে আর্জেন্টিনার স্কোয়াডের সদস্য ছিলেন আগুয়েরো। সেমি ফাইনালে ব্রাজিলের বিপক্ষে তিনি জোড়া গোল করেন এবং দলকে ৩–১ ব্যবধানের জয় এনে দেন। ফাইনালে নাইজেরিয়াকে হারিয়ে টানা দ্বিতীয়বারের মত অলিম্পিক ফুটবলে স্বর্ণপদক জেতে আর্জেন্টিনা।
২০১০ ফিফা বিশ্বকাপ
২০১০ সালের বিশ্বকাপ ফুটবলে আর্জেন্টিনা দলে জায়গা পান আগুয়েরো। গ্রুপ পর্বের দ্বিতীয় খেলায় দক্ষিণ কোরিয়ার বিপক্ষে তার অভিষেক হয়। খেলার ৭৫তম মিনিটে কার্লোস তেবেসের বদলি হিসেবে নামেন তিনি। খেলায় গঞ্জালো হিগুয়েইনের তৃতীয় গোলে তিনি সহায়তা করেন। আর্জেন্টিনা খেলায় ৪–১ ব্যবধানে জয়লাভ করে। তবে কোয়ার্টার ফাইনালে জার্মানির বিপক্ষে হেরে যাবার ফলে আর্জেন্টিনাকে প্রতিযোগিতা থেকে বিদায় নিতে হয়।
২০১১ কোপা আমেরিকা
২০১১ কোপা আমেরিকায় আর্জেন্টিনা দলে ডাক পান আগুয়েরো। আর্জেন্টিনা গ্রুপ ভাগাভাগি করে কলম্বিয়া, বলিভিয়া এবং কোস্টা রিকার সাথে সাথে। ১ জুলাই, গ্রুপ পর্বের প্রথম খেলায় ৭১তম মিনিটে ইজেকুয়েল ল্যাভেজ্জির বদলি হিসেবে মাঠে নামেন আগুয়েরো এবং ৭৬তম মিনিটে আর্জেন্টিনার হয়ে সমতাসূচক গোল করেন। খেলাটি ১–১ সমতায় শেষ হয়।   ৬ জুলাই, কলম্বিয়ার বিপক্ষে খেলায় ৬৪তম মিনিটে ল্যাভেজ্জির বদলি হিসেবে মাঠে নামেন তিনি। খেলাটি ০–০ সমতায় শেষ হয়। গ্রুপ পর্বে আর্জেন্টিনার তৃতীয় খেলায় কোস্টা রিকার বিপক্ষে আগুয়েরো জোড়া গোল করেন এবং দলকে ৩–০ ব্যবধানের জয় এনে দেন। ফলে আর্জেন্টিনা গ্রুপে দ্বিতীয় স্থানে থেকে কোয়ার্টার ফাইনালে পৌছায়। কিন্তু কোয়ার্টার ফাইনালে উরুগুয়ের বিপক্ষে পেনাল্টিতে ৫–৪ ব্যবধানে হেরে প্রতিযোগিতা থেকে তাদের বিদায় নিতে হয়।
খেলার ধরন
আগুয়েরো মুলত একজন স্ট্রাইকার। তবে তাকে সম্পূর্ণরূপে একজন সেন্টার ফরোয়ার্ড হিসেবেও অ্যাখ্যায়িত করা হয়। তিনি একজন দ্বিতীয় স্ট্রাইকার হিসেবেও খেলতে পারেন। অ্যাটলেটিকো মাদ্রিদে থাকাকালে দিয়েগো ফরলানের সাথে তিনি প্রায়ই এই দায়িত্ব পালন করতেন। আগুয়েরো কিছুটা বলিষ্ঠ এবং খাটো গঠনের অধিকারী। ফলে তাকে আরেক সিটি স্ট্রাইকার কার্লোস তেবেসের সাথে তুলনা করা হয়। এছাড়াও তাকে মারাদোনা এবং রোমারিওর মত প্রাক্তন স্ট্রাইকারদের সাথেও তুলনা করা হয়। কেউ কেউ মনে করেন আগুয়েরো সিটিতে তেবেসের যোগ্য উত্তরসূরি এবং তার চেয়ে অধিকতর ভাল। ম্যানচেস্টার সিটির ম্যানেজার রবের্তো মানচিনি আগুয়েরোকে প্রাক্তন ব্রাজিলীয় স্ট্রাইকার রোমারিওর সাথে তুলনা করেছেন। তার আন্তর্জাতিক সতীর্থ লিওনেল মেসি মনে করেন, আগুয়েরো অপরিমেয় ক্ষমতা, শক্তি এবং অবিশ্বাস্য কার্য নীতির অধিকারী। বল নিয়ন্ত্রণ এবং ধরে রাখার দূর্দান্ত ক্ষমতার কারণে তাকে ডি বক্সে প্রতিপক্ষ দলের জন্য হুমকি সরূপ দেখা যায়।
ব্যক্তিগত জীবন
আগুয়েরোর বাম হাতে একটি ট্যাটু রয়েছে, যাতে তার পুত্রের নাম এবং জন্ম তারিখ লেখা রয়েছে।
আন্তর্জাতিক গোল
আর্জেন্টিনার গোলের হিসাব প্রথমে
ডোনাল্ড জেমস ক্র্যাম
ডোনাল্ড জেমস ক্র্যাম মার্কিন রসায়নবিদ। তিনি ১৯৮৭ সালে রসায়নে নোবেল পুরস্কার লাভ করেন।
জীবনী
ক্র্যাম রোলিন্স কলেজ থেকে ১৯৪১ সালে রসায়নে ব্যাচেলর অব সায়েন্স ডিগ্রি লাভ করেন। ১৯৪২ সালে ইউনিভার্সিটি অব নেব্রাস্কা থেকে জৈব রসায়নে মাস্টার অব সায়েন্স ডিগ্রি লাভ করেন। ১৯৪৭ সালে হার্ভার্ড বিশ্ববিদ্যালয় থেকে জৈব রসায়নে পিএইচডি ডিগ্রি অর্জন করেন। তিনি ১৯৪৭ সালে ইউনিভার্সিটি অব ক্যালিফোর্নিয়া, লস অ্যাঞ্জেলস এ সহকারী অধ্যাপক নিযুক্ত হন এবং ১৯৫৫ সালে অধ্যাপক পদে উন্নীত হন। তিনি ১৯৮৭ সাল পর্যন্ত এখানে কাজ করেন।
দিয়েগো কালভা
দিয়েগো কালভা এর্নান্দেস (Diego Calva Hernández; জন্ম: ১৬ মার্চ ১৯৯২) একজন মেক্সিকান অভিনেতা। তিনি অপরাধ নাট্যধর্মী টেলিভিশন ধারাবাহিক নার্কোস: মেক্সিকো এবং হাস্যরসাত্মক চলচ্চিত্র ব্যাবিলন (২০২২)-এ অভিনয়ের জন্য সুপরিচিত। ব্যাবিলন চলচ্চিত্রে অভিনয়ের জন্য তিনি সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন।
য়ে-শেস-ব্লো-ব্জাং-ব্স্তান-পা'ই-ম্গোন-পো
য়ে-শেস-ব্লো-ব্জাং-ব্স্তান-পা'ই-ম্গোন-পো (১৭৬০-১৮১০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের অষ্টম র্তা-ত্শাগ-র্জে-দ্রুং উপাধিধারী বৌদ্ধ লামা ছিলেন। তিনি ১৭৮৯ খ্রিষ্টাব্দ থেকে ১৮১০ খ্রিষ্টাব্দ পর্যন্ত তিব্বতের রাজপ্রতিনিধি ছিলেন।
প্রথম জীবন
য়ে-শেস-ব্লো-ব্জাং-ব্স্তান-পা'ই-ম্গোন-পো ১৭৬০ খ্রিষ্টাব্দে তিব্বতের খামস অঞ্চলের স্পো-বো নামক স্থানে জন্মগ্রহণ করেন। তার পিতার নাম ছিল র্গ্যা-রা-দার-লু-ত্শে-রিং   এবং মাতার নাম ছিল জ্লা-বা-বু-খ্রিদ । পাঁচ বছর বয়সে তাকে ব্লো-ব্জাং-দ্পাল-ল্দান-র্গ্যাল-ম্ত্শান  নামক সপ্তম র্তা-ত্শাগ-র্জে-দ্রুং উপাধিধারী বৌদ্ধ লামার পুনর্জন্ম রূপে চিহ্নিত করা হয়। এরপর দ্পা'-শোদ  বৌদ্ধবিহারে দ্জা-সাগ-দ্পাল-ল্দান-গ্রাগ্স-পা  নামক বৌদ্ধ ভিক্ষুর অধীনে তার শিক্ষা শুরু হয়। বারো বছর বয়সে তিনি চীন-মঙ্গোলিয়া সীমান্তে অবস্থিত চেংদে নামক স্থানে যাত্রা করে রোল-পা'ই-র্দো-র্জে  নামক তৃতীয় ল্চাং-স্ক্যা হো-থোগ-থু  উপাধিধারী লামার সান্নিধ্যে আসেন এবং তার নিকট শিক্ষার্থীর শপথ গ্রহণ করেন। ১৭৭২ খ্রিষ্টাব্দে তিনি চিং সম্রাট চিয়ানলোংয়ের সভায় সম্রাটের অনুগ্রহ ও বিভিন্ন সুযোগ সুবিধা লাভ করেন। ১৭৭৪ খ্রিষ্টাব্দ থেকে তিনি চেংদে অঞ্চলে অবস্থিত ব্ক্রা-শিস-ল্হুন-পো  বৌদ্ধবিহারের প্রধান ব্লো-ব্জাং-জাম-'দ্পালের  নিকট শিক্ষালাভ করেন। ১৭৮১ খ্রিষ্টাব্দে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের গোমাং মহাবিদ্যালয়ে আট বছর ধরে শিক্ষালাভ করেন। এই সময় অষ্টম দলাই লামা, দ্কোন-ম্ছোগ-'জিগ্স-মেদ-দ্বাং-পো  নামক দ্বিতীয় 'জাম-দ্ব্যাংস-ব্ঝাদ-পা, ঙ্গাগ-দ্বাং-ব্লো-ব্জাং  প্রভৃতি বিখ্যাত লামারা তার উল্লেখযোগ্য শিক্ষক ছিলেন। ১৭৮২ খ্রিষ্টাব্দে অষ্টম দলাই লামা তাকে ভিক্ষুর শপথ দান করেন।
তিব্বতের রাজপ্রতিনিধিত্ব
১৭৮৬ খ্রিষ্টাব্দে ঙ্গাগ-দ্বাং-ত্শুল-খ্রিম্স নামক প্রথম ত্শে-স্মোন-গ্লিং রিন-পো-ছে উপাধিধারী লামকে চিং সম্রাট চিয়ানলোং তিব্বতের রাজপ্রতিনিধি পদ থেকে সরে আসার নির্দেশ দিয়ে বেজিং ডেকে নেন। যদিও এই সময় অষ্টম দলাই লামা তিব্বতের শাসনক্ষমতা গ্রহণ করেছিলেন, কিন্তু চিয়ানলোং তার রাজনৈতিক দক্ষতার ওপর আস্থা রাখতে পারেননি। ১৭৮৯ খ্রিষ্টাব্দের ২৬শে মে চিয়ানলোংয়ের আস্থাভাজন হওয়ার সুবাদে য়ে-শেস-ব্লো-ব্জাং-ব্স্তান-পা'ই-ম্গোন-পোকে পরবর্তী তিব্বতের রাজপ্রতিনিধি পদে দায়িত্ব দেওয়া হয় এবং চিং রাজসভা থেকে তাকে বিলিকেতু (畢里克圖) উপাধি প্রদান করা হয়। চিয়ানলোং তাকে সমস্ত রাজনৈতিক ব্যাপারে অষ্টম দলাই লামাকে সহায়তা করার নির্দেশ দেন। কিন্তু ১৭৯০ খ্রিষ্টাব্দের ২৮শে সেপ্টেম্বর চিয়ানলোং তার ওপর আস্থা হারিয়ে তাকে তিব্বতের রাজপ্রতিনিধি পদ থেকে সরিয়ে দেন এবং ঙ্গাগ-দ্বাং-ত্শুল-খ্রিম্সকে দায়িত্ব নেওয়ার নির্দেশ দেন। কিন্তু দায়িত্ব নেওয়ার মাত্র চার মাসের মধ্যে ১৭৯১ খ্রিষ্টাব্দে ঙ্গাগ-দ্বাং-ত্শুল-খ্রিম্স মৃত্যুবরণ করলে য়ে-শেস-ব্লো-ব্জাং-ব্স্তান-পা'ই-ম্গোন-পো পুনরায় এই পদের দায়িত্ব লাভ করেন। য়ে-শেস-ব্লো-ব্জাং-ব্স্তান-পা'ই-ম্গোন-পো ১৭৯৪ খ্রিষ্টাব্দ পর্যন্ত ল্হাগ-স্গো-খাং-গ্সার  প্রাসাদে বাস করতেন কিন্তু ১৭৯৪ খ্রিষ্টাব্দে চিয়ানলোং লাসা শহরে পোতালা প্রাসাদের নিকটে কুন-ব্দে-গ্লিং বৌদ্ধবিহার  প্রতিষ্ঠা করে তাকে উৎসর্গ করলে এই মন্দির পরবর্তীকালে র্তা-ত্শাগ-র্জে-দ্রুং উপাধিধারী অবতারী বৌদ্ধ লামাদের মূল নিবাসস্থল হয়ে ওঠে।
নবম দলাই লামা চিহ্নিতকরণ
১৮০৪ খ্রিষ্টাব্দে অষ্টম দলাই লামা মৃত্যুবরণ করলে, য়ে-শেস-ব্লো-ব্জাং-ব্স্তান-পা'ই-ম্গোন-পোর তৎপরতায় পরবর্তী দলাই লামা নির্বাচনের পদ্ধতি হিসেবে চিয়ানলোং প্রবর্তিত লটারির মাধ্যমে অবতারী লামার পুনর্জন্ম চিহ্নিতকরণ পদ্ধতি বা গ্সের-বুম-স্ক্রুগ-পা পদ্ধতিকে এড়িয়ে যাওয়া সম্ভব হয়। তিনি ১৮০৮ খ্রিষ্টাব্দে লুং-র্তোগ্স-র্গ্যা-ম্ত্শো  নামক এক শিশুকে নবম দলাই লামা হিসেবে চিহ্নিত করেন। জোখাং মন্দিরে প্রাপ্ত চিং সম্রাট জিয়াচিং (嘉慶) দ্বারা উৎকীর্ণ একটি শিলালিপিতে নবম দলাই লামা চিহ্নিতকরণের ব্যাপারে গ্সের-বুম-স্ক্রুগ-পা পদ্ধতিকে ব্যবহার না করার কথা স্বীকার করা হয়েছে।
বি এম হেগড়ে
thumb|250px|অন্ধ্রপ্রদেশের মুখ্যমন্ত্রী কিরণ কুমার রেড্ডি বি এম হেগড়েকে সম্মানসূচক ডক্টরেট প্রদান করছেন
বেলে মোনাপ্পা হেগড়ে (জন্ম ১৮ আগস্ট ১৯৩৮) একজন হৃদরোগ বিশেষজ্ঞ, মেডিসিনের অধ্যাপক এবং লেখক। তিনি হোমিওপ্যাথি এবং কোয়ান্টাম নিরাময় সমর্থন করেছেন। কোয়ান্টাম নিরাময়ে রোগের মূল কারণকে মানসিক আখ্যায়িত করে মেডিটেশনের মাধ্যমে সকল রোগ ব্যাধি উপশমের পদ্ধতি ব্যাখ্যা করা হয়।
প্রাথমিক জীবন এবং শিক্ষা
বি এম হেগড়ে ১৯৩৮ সালের ১৮ আগস্ট ভারতের কর্ণাটকের উডুপির কাছে পাঙ্গালায় জন্মগ্রহণ করেন। ১৯৬০ সালে তিনি মাদ্রাজের স্ট্যানলি মেডিকেল কলেজ থেকে এমবিবিএস পরীক্ষায় উত্তীর্ণ হন। পরে লখনউ-এর কিং জর্জ মেডিকেল কলেজ থেকে এমডি ডিগ্রি লাভ করেন।
কর্মজীবন
ম্যাঙ্গালোরের কস্তুরবা মেডিক্যাল কলেজে তার দীর্ঘ কর্মজীবন কাটে। এই কলেজে হেগড়ে বিভিন্ন পদে যেমন অধ্যাপক, অধ্যক্ষ এবং ডিনের দায়িত্ব পালন করেছেন। তিনি ১৯৯৯ সালে মণিপাল একাডেমি অফ হায়ার এডুকেশনের উপাচার্য নিযুক্ত হন। ২০০৩ সাল পর্যন্ত এই পদের দায়িত্বভার সামলেছেন। তিনি জাইডাস ওয়েলনেসের একজন স্বাধীন পরিচালক ছিলেন। তিনি বিহার স্টেট হেলথ সোসাইটির একটি বিশেষজ্ঞ কমিটির চেয়ারম্যান হিসেবেও কাজ করেছেন।
হেগড়ে ভারতীয় বিদ্যা ভবনের মাঙ্গলুরু শাখার চেয়ারম্যান। তিনি জার্নাল অফ দ্য সায়েন্স অফ হিলিং আউটকামস নামেএকটি মেডিকেল জার্নাল শুরু করেন। এই জার্নালটির প্রধান সম্পাদক হিসেবে তিনি কাজ করেন। ২০১৬ সাল পর্যন্ত হেগড়ে ন্যাশনাল একাডেমি অফ মেডিক্যাল সায়েন্সেসের একজন ফেলো সদস্য ছিলেন।
ভগবান মহাবীর পুরস্কারের বাছাই পর্বে তিনি একজন অন্যতম বিচারকের ভূমিকাও পালন করেন।
অপবিজ্ঞান এবং বিতর্ক
২০১৯ সালে হেগড়েকে যখন মাদ্রাজের ইন্ডিয়ান ইনস্টিটিউট অফ টেকনোলজির ক্যাম্পাসে "সস অফ হ্যাপিনেস" এর উপর একটি বক্তৃতা দেওয়ার জন্য আমন্ত্রণ জানানো হয়েছিল, তখন গবেষক পণ্ডিতদের একটি দল তাকে "ছদ্মবিজ্ঞান এবং হাতুড়ে চিকিৎসা"-র প্রবক্তা বলে। হেগডে বলেছিলেন যে, এর থেকে বোঝা যায় যে "বিক্ষোভকারীরা বিজ্ঞান সম্পর্কে কতটা জানে।"
হেগড়ে বেশ কিছু প্রবন্ধও লিখেছেন। হোমিওপ্যাথির সমর্থনে বক্তৃতাও দিয়েছেন। তবে তার কিছু বক্তব্যের উপস্থাপনা বিশ্বব্যাপী অনেকেই অপবিজ্ঞান বা ছদ্মবিজ্ঞান হিসাবে বিবেচিত করে থাকেন। হেগড়ের যুক্তি হলো, যদি কেউ ভুলভাবে ভাবে যে হোমিওপ্যাথি একটি প্লাসিবো অর্থাৎ ছল-চিকিৎসা, তবুও এটি গুরুত্বপূর্ণ,তার কারণ বেশিরভাগ আধুনিক ওষুধ প্লাসিবোর চেয়েও খারাপ।
বই এবং নিবন্ধ
হেগড়ে অনেক বই এবং নিবন্ধ প্রকাশ করেন।
ম্যাথু রায়ান
ম্যাথু ডেভিড রায়ান (জন্ম: ৮ এপ্রিল ১৯৯২) হলেন একজন অস্ট্রেলীয় পেশাদার ফুটবলার, যিনি প্রিমিয়ার লিগের ক্লাব ব্রাইটন এন্ড হোভ অ্যালবিয়ন এবং অস্ট্রেলিয়া জাতীয় দলের হয়ে একজন গোলরক্ষক হিসেবে খেলেন।
রায়ান সিডনিতে জন্মগ্রহণ করেছেন। তিনি মারকোনি স্টালিয়ন্স, ব্ল্যাকটাউন সিটি এবং সেন্ট্রাল কোস্ট মারিনার্সের যুব পর্যায়ের হয়ে খেলেছেন। তিনি ২০১০ সালে সেন্ট্রাল কোস্ট মারিনার্সের জ্যেষ্ঠ দলে যোগদানের পূর্বে ব্ল্যাকটাউন সিটির জ্যেষ্ঠ দলের হয়ে অভিষেক করেছেন। ২০১৩ সালে, রায়ান ক্লাব ব্রুহে-এ যোগদান করেন, যেখানে তিনি মৌসুম খেলার পর, লা লিগার ক্লাব ভালেনসিয়ায় যোগদান করেন। তিনি ২০১৭ সালে, প্রিমিয়ার লিগের ক্লাব ব্রাইটন এন্ড হোভ অ্যালবিয়নে যোগদান করেন, যেখানে তিনি এপর্যন্ত ৩০-এর অধিক ম্যাচ খেলেছেন।
রায়ান ২০১২ সালে, অস্ট্রেলিয়া জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তখন থেকেই তিনি অস্ট্রেলিয়ার গোলরক্ষক হিসেবে ১ নম্বর বিকল্পে পরিণত হন। তিনি তার শৈশবের প্রতিমূর্তি মার্ক শোয়ারজারকে প্রতিস্থাপন করে উক্ত স্থান দখল করেন। তিনি ২০১৪ ফিফা বিশ্বকাপ এবং ২০১৫ এএফসি এশিয়ান কাপের মতো টুর্নামেন্টে অস্ট্রেলিয়া প্রতিনিধিত্ব করেছেন। তিনি ২০১৫ এএফসি এশিয়ান কাপে সেরা গোলরক্ষকের পুরস্কার জয়লাভ করেন।
নন্দী পুরস্কার
নন্দী পুরস্কার হল তেলুগু চলচ্চিত্র, তেলুগু মঞ্চ, তেলুগু টেলিভিশন ও ভারতীয় চলচ্চিত্রে আজীবন অবদানের জন্য প্রদত্ত পুরস্কার। ১৯৬৪ সালে এই পুরস্কার প্রবর্তিত হয়। অন্ধ্রপ্রদেশ সরকার প্রতি বছর এই পুরস্কার প্রদান করে। "নন্দী" শব্দের অর্থ "ষাঁড়", এই পুরস্কারটির নামকরণ করা হয় লেপাক্ষীর বিশালাকৃতির গ্রানাইট ষাঁড়ের নামানুসারে, যা তেলুগু জাতির সাংস্কৃতিক ও ঐতিহাসিক প্রতীক। নন্দী পুরস্কার চারটি শাখায় প্রদান করা হয়, সেগুলো হল স্বর্ণ, রৌপ্য, ব্রোঞ্জ ও কপার। প্রতি বছর অন্ধ্রপ্রদেশ সরকার সামাজিক, পৌরাণিক ও কাব্যিক মঞ্চনাটকের জন্য নন্দী নাটকোৎসবম পুরস্কার প্রদান করছে।
হাওড়া ময়দান মেট্রো স্টেশন
হাওড়া ময়দান মেট্রো স্টেশন হল হাওড়া ময়দানে কলকাতা মেট্রো রেলের একটি স্টেশন। এই স্টেশনটি ভারতের পশ্চিমবঙ্গ রাজ্যের  হাওড়া শহরে অবস্থিত।এই  ভূগর্ভস্থ স্টেশন হাওড়া পৌর স্টেডিয়াম এবং হাওড়া শরৎ সদনের কাছে অবস্থিত। এটি কলকাতা মেট্রো লাইন ২ -এর টার্মিনাস।
গঠন
কলকাতা মেট্রোর লাইন ২-এর অন্তর্গত সিটি সেন্টার মেট্রো স্টেশনটি গঠনগতভাবে ভূগর্ভস্থ মেট্রো স্টেশন।
প্যারাডিসকুলেন
প্যারাডিসকুলেন হলো সুইডেনের আরেন্সকেল্ডসভিকের একটি স্কি জাম্পিং পাহাড়। এটি শহরতলির আর্নস্কেল্ডস্কিক থেকে দেখা যায় বলে এটি স্থানীয় একটি চিহ্নও বটে। এটি একটি সাধারণ টিলা নিয়ে গঠিত যার কে-পয়েন্ট ৯০ এবং পাহাড়টির আকার পাহাড় পরিমাপের এককে ১০০ এককের সমান ।এটির কাছাকাছি কয়েকটি অপেক্ষাকৃত ছোট পাহাড়, একটি মাঝারি পাহাড় এবং কমপ্লেক্সের অংশ হিসেবে তিনটি ছোট ছোট পাহাড় রয়েছে। পাহাড়টি প্রথমে ১৯৬১ সালে নির্মিত হয়েছিল এবং ১৯৯১ এবং ১৯৯২ সালে এটি সংস্কার করা হয়েছিল, তবে বোথনিয়া লাইন রেলপথটি নির্মিত হওয়ায় এটিকে সামান্য সরানো হয়েছিল। সাধারণ পাহাড়টি এর মূল স্থান থেকে প্রায় ৪০ মিটার দূরে এবং ছোট পাহাড়গুলি আরও দূরে পুনর্নির্মাণ করা হয়েছিল। এটি স্থানীয় স্কি জাম্পিং ক্লাব আইএফ ফ্রিস্কা ভিলজোর দ্বারা ব্যবহৃত হয় এবং বিভিন্ন আন্তর্জাতিক প্রতিযোগিতা যেমনঃ এফআইএস স্কি জাম্পিং বিশ্বকাপ, এফআইএস স্কি জাম্পিং কন্টিনেন্টাল কাপ এবং এফআইএস কাপের মতো অনুষ্ঠানগুলো বছরের পর বছর ধরে এখানে অনুষ্ঠিত হয়ে আসছে।
পাকিস্তানি অভিনেত্রীদের তালিকা
এটি চলচ্চিত্র এবং টেলিভিশন শিল্পের সাথে সম্পর্কিত উল্লেখযোগ্য পাকিস্তানি অভিনেত্রীদের বর্ণানুক্রমিক তালিকা। থাম্ব|230x230পিক্সেল|[[শবনম (১৯৭০)]] থাম্ব|263x263পিক্সেল|[[মাহিরা খান (২০০০-এর দশক)]] থাম্ব|175x175পিক্সেল|[[মেহউইশ হায়াত (২০১০)]]
হাওয়া (পত্রিকা)
হাওয়া (ইংরেজিতে এর অর্থ ইভ) হল মিশরের কায়রো থেকে প্রকাশিত একটি আরবি ভাষার সাপ্তাহিক মহিলাদের পত্রিকা। এটি মিশরের প্রাচীনতম একটি পত্রিকা যেটি নারী এবং পরিবারের জন্য নিবেদিত। আরব দেশের অন্যান্য মহিলা পত্রিকাগুলি এই পত্রিকাটিকে অনুকরণ করে তৈরি হয়েছিল। এটি ছিল মিশরের প্রথম মহিলাদের জন্য পত্রিকা এবং এটি ১৯৫৪ সালে প্রতিষ্ঠিত হয়েছিল।
ইতিহাস এবং পরিলেখ
হাওয়া প্রথম প্রকাশিত হয়েছিল ১৯৫৪ সালে। এর প্রতিষ্ঠাতা ছিলেন আমিনা আল সাইদ (১৯১৪-১৯৯৫), তিনি ছিলেন একজন মিশরীয় সাংবাদিক এবং নারীবাদী। এর প্রকাশনার দায়িত্বে ছিল দার আল হিলালের মত প্রকাশনা সংস্থা।
হাওয়া সাপ্তাহিকভাবে প্রকাশিত হয়। এই পত্রিকায় নারীবাদী দৃষ্টিকোণকে ব্যবহার করে স্বাস্থ্য ও সৌন্দর্য, পারিবারিক বিষয়, ফ্যাশন, সাজসজ্জা এবং গৃহ ব্যবস্থাপনা সম্পর্কিত খবর থাকে। ১৯৭০ এর দশকে মিশরীয় এবং পাশ্চাত্য উভয় লেখকের লেখা ছোটগল্প এই পত্রিকায় স্থান পেয়েছে। পত্রিকাটি শুধু নারীদের লক্ষ্য করে তৈরি তা নয়, পুরুষদের আগ্রহের মত বিষয়ও এখানে থাকে।
এই পত্রিকার প্রতিষ্ঠাতা, আমিনা আল সাইদ, সাপ্তাহিকের প্রথম প্রধান সম্পাদক ছিলেন এবং ১৯৫৪ সালে এর প্রতিষ্ঠা থেকে শুরু করে ১৯৬৯ সাল পর্যন্ত এই পদে দায়িত্ব পালন করেছিলেন। তিনি ছিলেন মিশরের প্রথম মহিলা প্রধান সম্পাদক এবং প্রকাশনা সংস্থা দার আল হিলালের প্রথম মহিলা সভাপতি।। ১৯৯৫ সালে তাঁর মৃত্যুর আগে পর্যন্ত তিনি হাওয়া -তে একটি করে সাপ্তাহিক কলাম লিখে গেছেন।
ইকবাল বারাকা এই পত্রিকার দীর্ঘমেয়াদী প্রধান সম্পাদক ছিলেন তিনি ১৯৯৩ সালের জুলাই মাসে এই পদে নিযুক্ত হন। ২০১৪ সালের ২৮শে জুন তারিখে ম্যাগদা মাহমুদ পত্রিকার প্রধান সম্পাদক হন।
মিশরীয় বুদ্ধিজীবী লতিফা আল-জায়াত ১৯৬৫ থেকে ১৯৬৮ পর্যন্ত হাওয়ার অবদানকারী ছিলেন।
আরও দেখুন
মিশরের পত্রিকার তালিকা
আলিফুশি
আলিফুশি (ধিবেহী: އަލިފުށި) হলো মালদ্বীপের রা আতল নামক প্রশাসাসনিক বিভাগের বসতিপূর্ণ একটি দ্বীপ।
পওয়েল দ্বীপপুঞ্জ
লেফটেন্যান্ট এফ,এফ, পওয়েল ১৮৩৪-৩৬ সালের মধ্যবর্তী সময়ে মালদ্বীপের প্রবালপ্রাচীরে হওয়া জরিপে গুরুত্বপূর্ণ ভূমিকা পালন করেন। তার নামানুসারে ক্যাপ্টেন রবার্ট মোর্সবি আলিফুশি এবং এত্থিঙ্গিলি দ্বীপদ্বয়ের নামকরণ করেন পওয়েল দ্বীপপুঞ্জ। পওয়েল পরবর্তীতে ক্যাপ্টেন পদে পদন্নোতি পেয়ে সিলনের উত্তর-পশ্চিম উপকূলে জরিপের কাজে যান।
ভূগোল
আলিফুশি এবং এত্থিঙ্গিলি ( নৌবিভাগের তালিকা অনুসারে পাওয়েল দ্বীপপুঞ্জ) দ্বীপপুঞ্জ একটি বিচ্ছিন্ন শিলার উপর, যা গভীর জলে পরিবেষ্টিত এবং প্রধান উত্তর মালহস্মাদুলহু প্রবাল্প্রাচীরের উত্তর প্রান্তের মধ্যে দাঁড়িয়ে আছে।
আলিফুশি রাজধানী মালে হতে ২০৭.৪৩ কিলোমিটার (১২৯ মাইল; ১১২ নটিক্যাল মাইল) উত্তরে অবস্থিত।
জনসংখ্যা
২০০৬ সালে আলিফুশি দ্বীপে জনসংখ্যা ১৯৭৪ (এক হাজার নয়শত চুয়াত্তর) হলেও ২০১৪ সালে তা ২০.১ শতাংশ হ্রাস পেয়ে জনসংখ্যা ১৫৭৮ (এক হাজার পাঁচশত আটাত্তর)- এ নেমে আসে।
অর্থনীতি
এই দ্বীপটি তার কাঠমিস্ত্রি এবং নৌকা নির্মাতাদের জন্য বিখ্যাত।
পাহাড়তলী (দ্ব্যর্থতা নিরসন)
পাহাড়তলী নামে চট্টগ্রাম মহানগরীতে একটি মেট্রোপলিটন থানা, চট্টগ্রাম সিটি কর্পোরেশনে একটি ওয়ার্ড এবং চট্টগ্রাম জেলার রাউজান উপজেলায় একটি ইউনিয়ন রয়েছে।
পাহাড়তলী দ্বারা বুঝানো যেতে পারে:
এছাড়া উত্তর পাহাড়তলী ওয়ার্ড ও দক্ষিণ পাহাড়তলী ওয়ার্ড নামেও চট্টগ্রাম সিটি কর্পোরেশনে আরও দুইটি ওয়ার্ড রয়েছে।
জনকপুর টুডে (দৈনিক)
জনকপুর টুডে (নেপালি:जनकपुर टुडे) একটি নেপালি ভাষার জাতীয় দৈনিক, যা জনকপুরধাম থেকে প্রকাশিত। এটি জনকপুর টুডে মিডিয়া গ্রুপের মালিকানাধীন। জনকপুর টুডেতে কথিত বিষয়বস্তু প্রকাশ করায় ২০১০ সালে মিডিয়া গ্রুপের চেয়ারম্যান অরুণ সিংহানিয়াকে হত্যা করা হয়েছিল।
মিয়ানমারে পতিতাবৃত্তি
মিয়ানমারে পতিতাবৃত্তি (বার্মা নামেও পরিচিত) অবৈধ, তবে ব্যাপক। পতিতাবৃত্তি একটি প্রধান সামাজিক সমস্যা যা বিশেষ করে নারী ও শিশুদের প্রভাবিত করে। ইউএনএইডসের অনুমান করে যে দেশে ৬৬,০০০ পতিতা রয়েছে।
মহিলাদের প্রায়ই বৈধ চাকরি, যথেষ্ট উচ্চ বেতনের প্রতিশ্রুতি দিয়ে পতিতাবৃত্তিতে প্রলুব্ধ করা হয় এবং কারণ তাদের নিম্ন শিক্ষার স্তর তাদের জন্য অন্য কোথাও চাকরি খুঁজে পাওয়া কঠিন। অনেক ক্ষেত্রে, এই ধরনের মহিলারা প্রত্যন্ত অঞ্চল থেকে আসে।
বর্তমান পরিস্থিতি
ইয়াঙ্গুনে (রেঙ্গুন), পতিতাবৃত্তি প্রায়ই হোটেলগুলিতে ঘটে যেগুলি পতিতালয় হিসাবেও কাজ করে। ম্যাসাজ পার্লারগুলির সাম্প্রতিক উপস্থিতি ১৯৯৫ সালে শুরু হয়েছিল, বিশেষ করে ওয়া এর মতো জাতিগত সংখ্যালঘু গোষ্ঠীগুলি এই ধরনের ব্যবসা পরিচালনা করে। ইয়াঙ্গুনের নাইটক্লাবে প্রায়ই পতিতারা আসে যারা স্বাধীনভাবে কাজ করে। সারা দেশে, যৌন শিল্প সাধারণত রেস্তোরাঁ, পতিতালয়, গেস্টহাউস এবং নাইটক্লাবের বাইরে চলে। ২০০৮ সালের মে মাসে ঘূর্ণিঝড় নার্গিস আঘাত হানার পর থেকে ইয়াঙ্গুনে পতিতাদের সংখ্যা উল্লেখযোগ্যভাবে বৃদ্ধি পেয়েছে, এইভাবে যৌন পরিষেবার দাম কমেছে।
মান্দালেতে ম্যাসেজ পার্লার, কেটিভি লাউঞ্জ, স্টেজ শো এবং পথ পতিতাবৃত্তিতে অনেক পতিতা কাজ করে।
বার্মার নতুন জাতীয় রাজধানী নেপিডোতে একটি নিষিদ্ধ পল্লী আবির্ভূত হয়েছে, যেখানে পতিতালয়গুলি প্রাথমিকভাবে বিউটি পার্লার এবং ম্যাসেজ সেলুনের ছদ্মবেশে রয়েছে যা মূলত ব্যবসায়ী এবং সামরিক কর্মীদের আকর্ষণ করে৷ প্রায় ৭০টি পতিতালয়, বেশিরভাগই তাঁবু এবং বাঁশের কুঁড়েঘরের আকারে, নেপিডো পর্যন্ত ৩০ মাইল প্রসারিত মহাসড়কে একটি সস্তা নিষিদ্ধ পল্লী এলাকা পরিচালনা করে।
সমস্ত দক্ষিণ-পূর্ব এশিয়ায় বার্মা এখন পর্যন্ত সবচেয়ে সস্তা যখন লাওসে পছন্দ এবং মূল্যকে ছাড়িয়ে যায় এমন একজন পতিতার পরিষেবা সুরক্ষিত করা।
যৌনকর্মী এবং এনজিওগুলি আইন প্রয়োগকারীকে অপমানজনক, হিংসাত্মক এবং দুর্নীতিগ্রস্ত বলে রিপোর্ট করে৷
যৌন পাচার
মিয়ানমার হল মিয়ানমার এবং বিদেশে যৌন পাচারের শিকার নারী ও শিশুদের জন্য একটি উৎস দেশ। এটি ক্রমবর্ধমান বিদেশী শিকারের জন্য একটি গন্তব্য এবং ট্রানজিট দেশ, যার মধ্যে ভারত থেকে আসা মহিলা এবং মেয়েরা রয়েছে৷ মিয়ানমার কিছু নারী এবং শিশু রয়েছে যারা কাজের জন্য বিদেশে, বিশেষ করে থাইল্যান্ড এবং চীনে, সেইসাথে এশিয়া, মধ্যপ্রাচ্য এবং মার্কিন যুক্তরাষ্ট্রের অন্যান্য দেশগুলিতে, যৌন পাচারের শিকার হয়। মিয়ানমারের নারীদের ক্রমবর্ধমানভাবে চীনে নিয়ে যাচ্ছে এবং যৌন পাচারের শিকার হচ্ছে; মিয়ানমারের সরকারি কর্মকর্তারা মাঝেমধ্যেই এই ধরনের পাচারের পাশাপাশি রোহিঙ্গা অভিবাসীদের চোরাচালান ও শোষণে জড়িত।
মিয়ানমার থাইল্যান্ডে পতিতাদের একটি প্রধান উৎস (একটি আনুমানিক ২৫,০০০-৩০,০০০), যেখানে বেশিরভাগ নারীকে পাচার করা হয় দক্ষিণ মিয়ানমারের সীমান্তবর্তী রানং এবং মিয়ানমারের পূর্ব প্রান্তে মায়ে সাইতে। মিয়ানমারের যৌনকর্মীরাও চীনের ইউনান, বিশেষ করে সীমান্ত শহর রুইলিতে কাজ করে। থাইল্যান্ডের সংখ্যাগরিষ্ঠ বার্মিজ পতিতারা জাতিগতভাবে সংখ্যালঘু। বার্মিজ পতিতাদের ৬০ শতাংশের বয়স ১৮ বছরের কম।
কালা শাহ কালা
কালা শাহ কালা (Pure Black) একটি ভারতীয় পাঞ্জাবী ভাষার চলচ্চিত্র।
কাহিনী
লাভলি (বিন্নু ধিলোন), পাম্মি নামের এক সুন্দরী নারীর প্রেমে পড়া এক শ্যাম বর্ণের মানুষ তাকে আপন করার চেষ্টা করে কিন্তু ব্যর্থ হয়। কিন্তু ভালোবাসার জয় শেষ মুহুুর্তে হয়েই যায়।
গায়ত্রী (২০১৮-এর চলচ্চিত্র)
গায়ত্রী ২০১৮ সালে তেলুগু ভাষায় নির্মিত মদন রচিত এবং পরিচালিত এবং ডায়মন্ড রত্না বাবু রচিত একটি অ্যাকশন কাহিনী চলচ্চিত্র। মোহন বাবু প্রযোজিত ছবিটিতে নিজে দ্বৈত চরিত্রে অভিনয় করেছেন। সঙ্গে প্রধান চরিত্রে আছেন শ্রিয়া সারান, নিখিলা বিমল এবং অনসুয়া ভরদ্বাজ।  মোহনবাবুর ছেলে বিষ্ণু মাঞ্চু তাঁর একটি চরিত্রের অল্প বয়সের ভূমিকায় অভিনয় করেছেন। ছবিতে ব্রাহ্মনন্দম, আলী, কোটা শ্রীনিবাস রাও, তানিকেল্লা ভরাণী, এবং পোসানী কৃষ্ণ মুরালি পার্শ্বচরিত্রের ভূমিকায় রয়েছেন।    ছবিটি বাংলাদেশী চলচ্চিত্র অমিতাভ রেজা চৌধুরী পরিচালিত আয়নাবাজির  পুনঃনির্মাণ।  সংগীত পরিচালনা করেছেন এস. থামান এবং সিনেমাটোগ্রাফি সর্বেশ মুরারি র। ছবিটি ৯ ফেব্রুয়ারি ২০১৮ সালে মুক্তি পেয়েছে।
এই ছবিটতে ৩০ মে ২০১৭ সালে মারা যাওয়া পরিচালক দাশারি নারায়ণ রাও এর প্রতি শ্রদ্ধাঞ্জলি নিবেদন করা হয়েছে।
পটভূমি
দাসারি শিবাজি পেশায় মঞ্চ শিল্পী। দরিদ্র বাচ্চাদের সহায়তার জন্য তাঁর প্রয়াত স্ত্রী সারদার নামে সারদা সদন পরিচালনা করেন। একদিন তিনি গায়ত্রী নামের একটি মেয়েকে গুন্ডাদের হাত থেকে উদ্ধার করেন। পরে শিবাজি গায়ত্রীর ফোনের স্ক্রিনে সারদার ছবি দেখে জানতে পারেন যে গায়ত্রী তাঁর দীর্ঘ-হারিয়ে যাওয়া মেয়ে। গায়ত্রীর স্নাতক হওয়ার কলেজে খোঁজ নিয়ে জানতে পারেন: তার বাবা কেমন দেখতে তা না জানলেও তিনি এক জন হৃদয়হীন ব্যক্তি; কেন না মাত্র হাজার টাকায় অ্যালকোহল বোতল কেনার জন্য তাকে বিক্রি করে দিয়েছেন। বিরক্ত শিবাজি পরে মন্দিরে চলে যান। শিবাজির বন্ধু প্রসাদ পরে গায়ত্রীকে বলেন যে শিবাজিই তার বাবা। তাকে শিবাজির ডায়েরিও দেন। গায়ত্রী শিবাজির অতীত সম্পর্কে জানতে পারে।
অনাথ তরুণ শিবাজির ছিল অভিনয়ে প্রতি অগাধ টান। সারদার প্রেমে পড়ে তাঁকে বিয়ে করেন। একদিন একই বর্ণের বিধায়কের নেতৃত্বে কিছু গুন্ডাদের সাথে তাঁকে লড়াই করতে হয়। তখন সারদা জানান তাঁকে রাউডি নয় নায়ক হিসাবে দেখতে চান। কিন্তু সারদা মারা যান। চিকিৎসকের কাছ থেকে জানতে পারেন সারদা স্টেজ থ্রি পেলভিক ক্যান্সারে ভুগছেন এবং চিকিৎসার জন্য প্রচুর অর্থের ব্যবস্থা করতে হবে। তখন তাঁর বন্ধু গিরি জানায় এক ব্যক্তির জামিন প্রত্যাখ্যাত হয়েছে এবং শিবাজি যদি দু'দিনের জন্য কারাগারে যান তবে বিনিময়ে অর্থ পাওয়া যাবে। পরে মাতাল গিরি স্বীকার করে যে তাঁর গর্ভবতী স্ত্রী সারদা ও তার সদ্যোজাত মেয়ে মারা গিয়েছে। মন খারাপ শিবাজি ট্রেনের ধাক্কায় আত্মহত্যা করতে গেলে গিরিই তাঁকে বাঁচায় কিন্তু গিরি মারা যায়। গিরি মারা যাওয়ার আগে প্রকাশ করে যে বাচ্চাটি বেঁচে রয়েছে এবং সে মদের জন্য শিশুটিকে বিক্রি করার কথা ভেবেছিল। তবে গায়ত্রী নামের শিশুটি রামানুজম অনাথ আশ্রমে বড় হচ্ছে। জন্মদিনে গায়ত্রী তার মা সারদার একটি ছবি উপহার পায়।  প্রসবের সাথে সাথেই তার মা মারা গিয়েছিলেন।
ছবিটি এরপর বর্তমানে ফিরে যায়। অনেক করেও গায়ত্রী এবং প্রসাদ শিবাজির দেখা পায় না। এক দল গুন্ডা শিবাজিকে অপহরণ করে। তারা অপরাধী গায়ত্রী প্যাটেলের মতো দেখতে ব'লে শিবাজিকেই গায়ত্রী প্যাটেল বলে এগিয়ে দেয়। ঘটনার ঘনঘটায় এমনই পরিস্থিতি দাঁড়ায় যে স্বয়ং গায়ত্রী প্যাটেলই এখন শিবাজিকে হত্যা করতে চায়।
গায়ত্রী প্যাটেল (শিবাজি হিসাবে) তখন গায়ত্রীর বাড়িতে আসে। শিবাজি (যেন গায়ত্রী প্যাটেল) কারাগারে ছিলেন। সংবাদদাতা শ্রেষ্টা জয়রাম গায়ত্রী প্যাটেলকে (শিবাজি হিসাবে) সাক্ষাৎকারের সময় গোপনে বলেছিল যে শ্রেষ্টার "বাবা" গায়ত্রী প্যাটেল - শিবাজি নন। এদিকে শিবাজি (হিসাবে গায়ত্রী প্যাটেল) মৃত্যুদণ্ডে দণ্ডিত হয়েছেন। কারাগারে শিবাজি (গায়ত্রী প্যাটেল হিসাবে) শ্রেষ্টাকে বলেছিলেন যে তাঁর শেষ ইচ্ছা শিবাজির অভিনয় দেখার। অনেক লোকই চায় গায়ত্রী প্যাটেলের ইচ্ছা পূরণ করুন শিবাজি। তবে গায়ত্রী প্যাটেল নিজে শিবাজিকে প্রতিস্থাপন করতে চান ব'লে তাঁর আইনজীবীকে মার্কিন যুক্তরাষ্ট্রে তাঁর ফ্লাইট বুক করতে বলেন। গায়ত্রী প্যাটেল এবং গায়ত্রী গাড়িতে থাকাকালীন নিউজ রিপোর্টে বলা হয় যে গায়ত্রী প্যাটেলের আর্জি অগ্রাহ্য করেছেন শিবাজি। গায়ত্রী তখন শিবাজিরূপী গায়ত্রী প্যাটেলকে এই ইচ্ছাটি পূরণ করার জন্য অনুরোধ করে। গায়ত্রী প্যাটেল তখন সম্মত হয়।
গায়ত্রী এবং গায়ত্রী প্যাটেল তখন জেলখানায় যায় যেখানে শিবাজি আছেন। গায়ত্রী তাঁর সাথে আবার মিলিত হয়। শিবাজি এবং গায়ত্রী চলে যাওয়ার সময় গায়ত্রী প্যাটেল শিবাজিকে আক্রমণ করে এবং দু'জনের মধ্যে লড়াই বাঁধে। পুলিশ দুজনের মধ্যে পার্থক্য করতে সক্ষম হয় না। অচিরেই গায়ত্রী প্যাটেলকে গুলি করতে সক্ষম হয় গায়ত্রী। সিনেমাটি শিবাজি এবং গায়ত্রীর কারাগার ছাড়ার মধ্য দিয়ে শেষ হয়।
সাহিত্যের ইতিহাস
সাহিত্যের ইতিহাস হল পদ্য ও গদ্য ছন্দে লিখনের ঐতিহাসিক বিবর্তন। ইহা পাঠক, শ্রোতা বা পর্যবেক্ষককে বিনোদন, শিক্ষা ও নির্দেশনা প্রদানের প্রচেষ্টা এবং এই কর্মগুলোর সাহিত্যিক রীতির বিকাশ বিষয়ে আলোকপাত করে। সকল লেখনীই সাহিত্যের মর্যাদা লাভ করে না। কিছু রেকর্ডকৃত নথি, যেমন তথ্যের সংকলন (চেক রেজিস্টার) সাহিত্য নয়। আলোচ্য নিবন্ধে সাহিত্যিক মানসম্পন্ন লেখনীর বিবর্তন তুলে ধরা হবে।
সাহিত্যের সূত্রপাত
সাহিত্য ও লেখনী সম্পর্কিত হলেও একটি অপরটির প্রতিশব্দ নয়। সুমের সভ্যতা সময়কালের প্রাপ্ত প্রথমদিকের লেখনীকে কোনভাবেই সাহিত্য বলে বিবেচনা করা যায় না এবং প্রারম্ভিক মিশরীয় হায়রোগ্লিফিকস বা প্রাচীন চীন সময়কালের সহস্র লগের ক্ষেত্রেও তা সত্য। লিখিত নথি সংকলন অন্যান্য বিশয়সমূহের চেয়ে অধিক সাহিত্য মান সম্পন্ন এ নিয়ে পণ্ডিতদের মধ্যে মতোবিরোধ রয়েছে এবং এই সংজ্ঞাটি সম্পূর্ণই বিষয়ভিত্তিক।
প্রারম্ভিক সময়ের কিছু লেখনীকে পৃথক করা হয়েছে, যা সাহিত্যিক মান সম্পন্ন। যেমন, খ্রিস্টপূর্ব ২০০০ অব্দে সুমের ভাষায় প্রাপ্ত গিলগামেশের মহাকাব্য এবং আনুমানিক খ্রিস্টপূর্ব ১২৫০ অব্দে প্রাপ্ত প্যাপিরাস অব অনিতে লিখিত বুক অব দ্য ডেড, কিন্তু সম্ভবত তা খ্রিস্টপূর্ব ১৮শ শতকে লিখিত। প্রাচীন মিশরীয় সাহিত্য সাহিত্যের ইতিহাসের প্রারম্ভিক অধ্যয়নে অন্তর্ভুক্ত করা হয় নি, কারণ ১৯শ শতাব্দীর পূর্বে প্রাচীন মিশরীয় লেখনীগুলো ইউরোপীয় ভাষায় অনূদিত হয় নি।
হিব্রু সাহিত্য
হিব্রু সাহিত্য বিষয়ক বইগুলো হিব্রু ভাষার বাইবেলের সাথে এক সহস্রাব্দ ধরে বিকশিত হয়েছে। সবচেয়ে প্রাচীন হিব্রু ভাষার লেখনী খ্রিস্টপূর্ব ১১শ বা ১০ম শতাব্দীর বলে ধারণা করা হয় এবং বাকি লেখাগুলো আরও পরবর্তী সময়ের।
গ্রিক সাহিত্য
প্রাচীন গ্রিক সমাজ সাহিত্যে ব্যাপক গুরুত্ব আরোপ করে। অনেক লেখক হোমার রচিত ইলিয়াড ও ওডিসি দিয়েই পশ্চিমা সাহিত্যের রীতির সূত্রপাত হয়েছে বলে মনে করেন। এই দুটি মহাকাব্য তাদের যুদ্ধ ও শান্তি, সম্মান ও মর্যাদা, এবং ভালোবাসা ও ঘৃণার দক্ষ ও স্পষ্ট বহিঃপ্রকাশ ঘটিয়েছে। পরবর্তী গ্রিক কবিদের মধ্যে উল্লেখযোগ্য হলেন স্যাফো, যিনি গীতিকবিতাকে সাহিত্যিক ধরন হিসেবে সংজ্ঞায়িত করেছেন।
লাতিন সাহিত্য
অনেক ক্ষেত্রে রোমান প্রজাতন্ত্র ও রোমান সাম্রাজ্যের লেখকগণ নতুন কিছু সৃষ্টির পরিবর্তে মহান গ্রিক লেখকদের অনুকরণ করেছেন। যেমন, ভের্গিল রচিত ইনিদ অনেক দিক থেকে হোমারের ইলিয়াড-এর অনুকরণে রচিত এবং হাস্যরসধর্মী নাট্যকার প্লতাস অ্যারিস্টোফানিসের পদাঙ্ক অনুসরণ করেছেন।
ভারত
ভারতে সাহিত্যিক রীতির সূত্রপাত হয়েছে দার্শনিক ও ধর্মীয় তত্ত্বের উপর ভিত্তি করে এবং দুটি অন্যতম প্রধান রীতি হল শ্রুতি ও স্মৃতি।
হারবার্ট সি. ব্রাউন
হারবার্ট চার্লস ব্রাউন একজন নোবেল বিজয়ী রসায়নবিদ। বিংশ শতাব্দীর প্রথম ২-৩ জন প্রধান জৈব রাসায়নবিদের মধ্যে তাকে গণ্য করা হতো। ১৯৭৯ খ্রিস্টাব্দে তিনি জর্জ্জ উইটিং এর সঙ্গে যৌথভাবে নোবল পুরস্কার লাভ করেন।
জীবনী
ব্রাউন শিকাগো বিশ্ববিদ্যালয় থেকে ১৯৩৬ খ্রিস্টাব্দে বিএসসি এবং ১৯৩৮ খ্রিস্টাব্দে পিএইচডি ডিগ্রি অর্জন করেন। তিনি এখানে ইন্সট্রাক্টর হিসেবে যোগ দেন ১৯৩৯ খ্রিস্টাব্দে । পরে ওয়েন ইউনিভার্সিটিতে সহকারী অধ্যাপক হিসেবে যোগদন করেন। ১৯৪৬ খ্রিস্টাব্দে সহযোগী অধ্যাপক পদে উন্নীত হন। ১৯৪৭ খ্রিস্টাব্দে পারডু বিশ্ববিদ্যালয়ের অজৈব রসায়নের অধ্যাপক নিযুক্ত হন।
ভিলহেল্ম ভাইৎলিং
ভিলহেল্ম ভাইৎলিং (Wilhelm Weitling); (৫ অক্টোবর, ১৮০৮ - ২৪ জানুয়ারি, ১৮৭১) ছিলেন জার্মান কারুশিল্পী এবং উনিশ শতকের বিপ্লবী। তিনি মার্কিন যুক্তরাষ্ট্রে দর্জি শ্রমিক, সমাজ কর্মী এবং আবিষ্কারক হিসেবে কাজ করতেন।
মার্কসবাদী দর্শনের উঠতি ছাত্র কার্ল মার্কস এবং ফ্রিডরিখ এঙ্গেলস দ্বারা প্রশংসিত ও সমালোচিত হয়েছিলেন এই ভাইৎলিং। তারা তাকে জার্মান কল্পলৌকিক সমাজতন্ত্রের সবচেয়ে বিশিষ্ট প্রতিনিধি। এবং ফুরিয়ে দ্বারা প্রভাবিত প্রতিনিধি হিসেবে উল্লেখ করেছেন। যদিও ফ্রিডরিখ এঙ্গেলস তাকে "জার্মান সাম্যবাদের প্রতিষ্ঠাতা" হিসেবে নির্দেশ করেছেন।
ন্যায়পরায়ণদের লিগের নেতা
ভাইৎলিং ন্যাপরায়ণদের লিগের (League of the Just) নেতা ও তাত্ত্বিক ছিলেন। প্রাক-মার্কস যুগে সমাজতান্ত্রিক চিন্তা গঠনে তার গুরুত্ব কম ছিলো না। র‍্যাডিকাল মহলে তার নাম ছিলো দর্জিদের রাজা। ক্ষুদে বুর্জোয়া ছোট মালিকের শ্রমিকশ্রেণির স্তরে নেমে আসার যে প্রবণতা সে যুগে লক্ষণীয় ছিলো, ভাইৎলিংকে তার এক উদাহরণ ধরা যেতে পারে। স্বশিক্ষিত হলেও তার মেধা ও রচনা ক্ষমতা উপেক্ষণীয় ছিলো না। মার্কস ভাইৎলিং-এর লেখা সম্পর্কে বলেছেন, "সাহিত্যের ক্ষেত্রে জার্মান শ্রমিকশ্রেণির আবেগপূর্ণ ও বুদ্ধিদীপ্ত প্রথম অবদান।" ভাইৎলিং সুইজারল্যান্ডে বসবাস করার সময় ১৮৪২-৪৩ সালে জার্মান তরুণদের সাহায্যের ডাক নামে এক জার্মান ভাষায় শ্রমিক সংক্রান্ত পত্রিকা সম্পাদনা করেছিলেন। পরে এর নাম হয়েছিল তরুণ প্রজন্ম।
রচনাবলী
তার প্রধান রচনা ন্যাপরায়ণদের লিগের মুখপত্র গণ্য হয়েছিল।
শাহাবুদ্দীন নাগরী
শাহাবুদ্দীন নাগরী (জন্ম অক্টোবর ৬, ১৯৫৫) বাংলাদেশের একজন প্রথিতযশা বাঙালি কবি ও সাহিত্যিক। তিনি একজন আধুনিক রোম্যান্টিক কবি যিনি ১৯৭০ দশকের কবি হিসেবে চিহ্নিত। তিনি শিশুসাহিত্যিক হিসেবে সমধিক সমাদৃত। তার রচিত ছড়া ১৯৭০-এর দশকের মধ্যভাগ থেকে ব্যাপক জনপ্রিয়তা লাভ করে। একই সঙ্গে তিনি ঔপন্যাসিক, ছোটগল্পকার, গীতিকার, সুরকার, গায়ক এবং নাট্যকার হিসেবে বাংলাদেশের সাংস্কৃতিক পরিমণ্ডলে নিজেকে প্রতিষ্ঠিত করতে সক্ষম হয়েছেন। ১৯৯০-এর দশকে পত্র-পত্রিকায় কলাম লিখে বৃহত্তর পাঠকগোষ্ঠীর কাছে সমাদর লাভ করেন। তিনি ১৯৭১-এর মুক্তিযুদ্ধে সক্রিয়ভাবে অংশ গ্রহণ করেছেন। জীবিকাসূত্রে তিনি সরকারী চাকরিজীবী। ২০০৮-এ কোলকাতায় অনুষ্ঠিত চলচ্চিত্র উৎসবে তার এক খণ্ড জমি প্রদর্শিত হয়। দীর্ঘকাল শিশু সাহিত্যিক হিসাবে প্রখ্যাত হলেও একবিংশ শতাব্দীর শুরু থেকে তিনি প্রধানত কবি এবং গায়ক এই দুই পরিচয়ে খ্যাতিমান হয়ে ওঠেন।